पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संकट से निपटने के लिए जिला प्रशासन, पुलिस और स्वास्थ्य महकमा दिन रात जुटा हुआ है। लोगों की जरूरत को देखते हुए प्रशासन ने लॉकडाउन में कुछ शर्तों के साथ आवश्यक सेवाओं में शामिल चीजों से जुड़ी दुकानों को खोलने की अनुमति दी है, लेकिन सुबह के समय में शहर में निकल जाइए तो करीब 80 फीसद दुकानें किसी न किसी रूप में खुली हुई दिख जाएगी। शहर में तमाम दुकानों के बाहर मोबाइल नंबर चस्पा किया गया है। दुकान बंद रहती है और इन नंबरों पर जब संपर्क किया जाता है तो भीतर बैठा व्यापारी कहता है भइया, शटर उठाकर अंदर आ जाइए।
लॉकडाउन के दूसरे दिन दैनिक भास्कर की टीम शुक्रवार को शेखपुरा के विभिन्न बाजारों का जायजा लिया गया तो स्थिति बेहद चौंकाने वाले दिखी। लॉकडाउन में जिन दुकानों के खोलने पर प्रतिबंध है वह किसी न किसी रूप में खुली दिखी। किसी का शटर पूरी तरह से खुला हुआ था तो किसी का आधा। कुछ दुकानदार शटर गिराकर दुकान के आसपास खड़े दिखे। कोई ग्राहक दुकान के आसपास आता तो उसके नजदीक जाकर पूछते की भैया क्या लेना है। अगर उनके दुकान से संबंधित समान लेने वाला ग्राहक रहता है तो दुकान का शटर उठाकर अंदर ले जाते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn